Ego Adelaidis, comitissa Joviniaci, notum facio tam presentibus quam futuris quod dominus meus, Rainardus comes, maritus meus, pro salute anime sue, dedit et concessit ecclesie Deiloci medietatem totius salagii quod Joviniacum habebat et sui juris erat. Concessit etiam predicte ecclesie piscaturam per totam aquam suam, octo diebus per annum, cum duabus navibus. Ut autem hoc ratum permaneat, sigilli mei caractere fecimus communiri. Hujus rei testes sunt: Petrus, prior Joviniaci; Theobaudus Crispeinsis; Jolduinus, vicecomes; Adallelmus de Chanvalun; Gauterius, marescallus. Actum est hoc, apud Crispeium, anno ab Incarnatione Domini Mº Cº LXXº IIº.